CELEX: 32022R0680
Language: lt
Date: 2022-04-27 00:00:00
Title: Komisijos įgyvendinimo reglamentas (ES) 2022/680 2022 m. balandžio 27 d. kuriuo iš dalies keičiama Įgyvendinimo reglamento (ES) 2020/178 priede pateikta informacija įtraukiant Jungtinę Karalystę (Šiaurės Airiją) kaip kilmės šalį, kurios išduoto fitosanitarinio sertifikato, kad į Sąjungos teritoriją būtų galima įvežti augalus, vaisius, daržoves, gėles ar sėklas, pateikti neprivaloma

2022 4 28   
               
               
                  LT
               
               
                  Europos Sąjungos oficialusis leidinys
               
               
                  L 125/1
               
            
         KOMISIJOS ĮGYVENDINIMO REGLAMENTAS (ES) 2022/680
         2022 m. balandžio 27 d.
         kuriuo iš dalies keičiama Įgyvendinimo reglamento (ES) 2020/178 priede pateikta informacija įtraukiant Jungtinę Karalystę (Šiaurės Airiją) kaip kilmės šalį, kurios išduoto fitosanitarinio sertifikato, kad į Sąjungos teritoriją būtų galima įvežti augalus, vaisius, daržoves, gėles ar sėklas, pateikti neprivaloma
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 45 straipsnio 1 dalies ketvirtą pastraipą,
         kadangi:
         
                     (1)
                  
                  
                     Komisijos įgyvendinimo reglamente (ES) 2020/178 (2) nustatyta, kad valstybės narės, jūrų uostai, oro uostai ir tarptautiniai vežėjai visuose įvežimo į Sąjungą punktuose arba ant visų į Sąjungą vykstančių transporto priemonių turi pakabinti plakatus, kuriuose skelbiama iš trečiųjų šalių atvykstantiems keleiviams skirta informacija apie į Sąjungos teritoriją draudžiamus įvežti augalus, augalinius produktus ir kitus objektus ir taikomus reikalavimus. Konkrečiau, to Įgyvendinimo reglamento priede pateiktas plakatas su tokia informacija, įskaitant informaciją apie trečiąsias šalis, kurių išduoto fitosanitarinio sertifikato, kad į Sąjungos teritoriją būtų galima įvežti augalus, vaisius, daržoves, gėles ar sėklas, pateikti neprivaloma;
                  
               
                     (2)
                  
                  
                     pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, pasibaigus Susitarime dėl išstojimo numatytam pereinamajam laikotarpiui Reglamentas (ES) 2016/2031 ir juo grindžiami Komisijos aktai, kaip antai Įgyvendinimo reglamentas (ES) 2020/178, taikomi Jungtinei Karalystei ir jos teritorijoje, kiek tai susiję su Šiaurės Airija;
                  
               
                     (3)
                  
                  
                     todėl Įgyvendinimo reglamento (ES) 2020/178 priede pateiktame plakate esanti informacija turėtų būti iš dalies pakeista įtraukiant Jungtinę Karalystę (Šiaurės Airiją) kaip kilmės šalį, kurios išduoto fitosanitarinio sertifikato, kad į Sąjungos teritoriją būtų galima įvežti augalus, vaisius, daržoves, gėles ar sėklas, pateikti neprivaloma. Todėl Įgyvendinimo reglamento (ES) 2020/178 priedas turėtų būti atitinkamai iš dalies pakeistas;
                  
               
                     (4)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/178 pakeitimas
            Įgyvendinimo reglamento (ES) 2020/178 priedas pakeičiamas šio reglamento priedo tekstu.
         
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 27 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 317, 2016 11 23, p. 4.
         
            (2)  2020 m. sausio 31 d. Komisijos įgyvendinimo reglamentas (ES) 2020/178 dėl informacijos apie į Sąjungos teritoriją draudžiamus įvežti augalus, augalinius produktus ir kitus objektus teikimo iš trečiųjų šalių atvykstantiems keleiviams, pašto paslaugų vartotojams ir tam tikrų profesionalių veiklos vykdytojų klientams pagal Europos Parlamento ir Tarybos reglamentą (ES) 2016/2031 (OL L 37, 2020 2 10, p. 1).
      
      
         
            PRIEDAS
            
               
                  
                     „PRIEDAS
                     1 straipsnyje nurodytas plakatas
                     
                        
                  
               “